Polisieman vas oor ‘bloedmonsters in mikrogolf’Foto: SAPD / African News Agency ŉ 45-jarige polisiebeampte verbonde aan die Pinelands-polisiekantoor in Kaapstad, is in hegtenis geneem op aanklag van korrupsie. Hy het na bewering aangebied om die bloedmonsters van beweerde dronkbestuurders te vernietig. Lt. kol. Andrè Traut, polisiewoordvoerder, het gesê die verdagte is in hegtenis geneem toe hy vir diens aangemeld het. “Nadere ondersoek het aan die lig gebring dat bloedmonsters besmet is deur dit in ŉ mikrogolfoond te verhit.” Volgens Traut word “alle moontlike pogings aangewend om korrupsie in die polisie met wortel en tak uit te roei”. Die verdagte bly in aanhouding en sal binnekort in die Goodwood-landdroshof verskyn.